इस मानै कारण दुनियां दे सबनें देसें च रवि बाबू दी चर्चा होन लगी। एदे कन्ने गै उन्दी जन्मभूमि भारतवर्श दा बी आदर होन लगा। संसारै दे कला-पारखी उन्दे चरणें च श्रद्धा दे फुल्ल चढ़ान लगे। रूस, अमरीका, जपान, चीन, जर्मनी, फ्रास, इटली, इंगलैंड, इत्यादि सबनें देसें थमां उनेंगी निमन्त्रण आए ते रवि बाबू उनेंगी स्वीकार करियै विश्वायात्रा पर निकली पे। केइयें यूनिवरसिटियें उनेंगी डी.लिट.दी उपाधि दित्ती। उस बेल्ले दी अंगरेजी सरकारै इनेंगी ‘सर’ दा खताब दित्ता पर, इस देस-प्रेमी कलाकारै बदेसी सरकारै दा ए थोथा मान,1981 ई. च कोलट ऐक्ट दे बरुद्ध होने आले देसव्यापी अंदोलनै दे सिलसले च, जालियांवाले बागै दे गोलीकांड 1919 दे बाद, सरकार गी परताई दित्ता।